முத்துக்குமார சுவாமி பிள்ளைத்தமிழ்

முத்துக்குமார சுவாமி பிள்ளைத்தமிழ் முத்துக்குமார சுவாமி பிள்ளைத்தமிழ் - நூல் - பாடல் மூலம் முத்துக்குமார சாமி பிள்ளைத்தமிழ்; பதிப்பு: ஸ்ரீகுமரகுருபரர் சுவாமிகள் பிரபந்தத் திரட்டு, காசிமடம், திருப்பனந்தாள், 1952   என்னும் நூல் பிள்ளைத்தமிழ் வகையைச் சேர்ந்த சிற்றிலக்கியம். அதன் ஆசிரியர் குமர குருபரர். நூலின் பாட்டுடைத்தலைவன் முருகன்; பாடப்பட்டுள்ள அவனது பருவங்கள் பத்து. 17 ஆம் நுற்றாண்டைச் சேர்ந்த இந்நூலில் உள்ள மொத்தப் பாடல்கள் 101. இந்த நூலைப் பாடுதற்கு முருகப் பெருமான் 'பொன்பூத்த குடுமி' என்று அடியெடுத்துக் கொடுத்ததாக இந்தப் பாடலில் சொல்லப்பட்டுள்ளது. 

புள்ளிருக்கு வேளூர் வைத்தீசுவரன் கோயிலில் இருக்கும் முருகன் பெயர் முத்துக்குமாரசாமி. 
 நூலில் உள்ள சிறப்புச் செய்திகள் 
 இந்த முருகனை இவர் 'தீராத வினை தீர்த்த தம்பிரான்' என்கிறார். இச் செய்தி அப்பர் தேவாரத்தில் முன்பே 'மந்திரமும் தந்திரமும் மருந்தும் ஆகித் தீராத நோய் தீர்த்தருள வல்லான்' எனக் குறிப்பிடப்பட்டுள்ளது 
 இங்குள்ள தீர்த்தம் சித்தாமிர்த தீர்த்தம். உடலுயிருக்கு அமிழ்தம் போல உணரவுக்கு அமிழ்தம்
 இதன் விபூதி குண்டத்தில் எழுந்த வெண்சாந்தை எடுத்து உண்பர்.
 சந்தான தீர்க்கத்திலிருந்து மண் எடுத்து உண்பர். இந்த மண் இன்றும் மருந்தாகவே பயன்படுகிறது
 முத்துக்குமார சுவாமியைக் காக்கும்படி திருமாலை அழைக்கும்போது 'பச்சைப் பசுங்கொண்டலே' என அழைக்கிறார்.
 நூலில் உள்ள சில சிறந்த அடிகள் 
செங்கீரைப் பருவம்
திருக்கோல முடன்ஒரு மணக்கோலம் ஆனவன் செங்கீரை ஆடி யருளே
செத்துப் பிறக்கின்ற தெய்வங்கள் மணவாள செங்கீரை ஆடி யருளே.

குறப்பெண் ...
தேனூறு கிளவிக்கு வாயூறி நின்றவன் செங்கீரை ஆடி யருளே

ஆதி வைத்திய நாத புரிக் குகன் ஆடுக செங்கீரை

அடிக்குறிப்புகள்


பகுப்பு:பிள்ளைத்தமிழ்
பகுப்பு:17 ஆம் நூற்றாண்டுத் தமிழ் நூல்கள்
பகுப்பு:சைவச் சிற்றிலக்கியங்கள்